તા. 1ના રોજ તથા તા. 2 બપોર સુધી આપ પોતાના માટે કોઈ સારો નિર્ણય નહીં લઇ શકો. આપની મહેનતનો પૂરો લાભ આપને નહીં મળી શકે. ધંધામાં કોઇ મોટા નિર્ણય લેવાથી નુકસાન થવાના યોગો છે. બહાર ગામ ફરવા જાવ તો નદી કે તળાવમાં ન્હાવા જવું નહીં. વારસાગત મિલક્તનો હક લેવા માટે કોર્ટ કચેરીના ઉંબરે ચઢવું પડે તેવી નોબત પણ આવી શકે છે. વાહન ચલાવતી વખતે સાવધાની રાખવી કારણ કે અક્સમાત અને અસ્થિભંગના યોગ બને છે. તા. 2 બપોર પછીનો સમય ધીરેધીરે અનુકૂળ થશે. તા. 3 અને 4 દરમિયાન આપ રાહત અનુભવશો. જીવનસાથી તરફથી ભેટસોગાદ મળી શકે છે. આપના સંબંધોમાં મધુરતા રહેશે. ચિંતા અને તણાવમાં એકંદરે ઘટાડશો થશે. તા. 5 અને 6 દરમિયાન માન-સન્માન તથા પ્રતિષ્ઠા મળી શકે છે. આપે અગાઉ કરેલા કાર્યની પ્રસંશા થશે. પ્રોફેશનલ બાબતોમાં આપની વ્યસ્તતા ઘણી વધશે. સરકારી અને કાયકાદીય કાર્યમાં સફળતા મળશે. આપ સામાજિક પ્રસંગમાં સહભાગી થશો. વિદેશ વ્યાપારમાં અથવા જન્મભૂમિકથી દૂર પ્રત્યક્ષ કે પરોક્ષ રીતે વેપારમાં જોડાયેલા જાતકો માટે આ સમય વિશેષ લાભદાયી રહેશે. તા. 7ના રોજ આવકમાં વૃદ્ધિ થશે. મિલકત સંબંધી કોઈ લેણ-દેણ થશે. આપની આવડતના કારણે આપના ઉપરી અધિકારી તથા બોસ આપનાથી ખુશ રહેશે.